**Frå La Naturen Leve**

**Til NVE**

**14. august 2020**

**Høyring på søknad frå Zephyr AS om forlengelse av konsesjon for Guleslettene vindkraftverk frå 25 til 30 år og forlenga frist for idriftsettelse frå 31.12.2020 til 31.12.2021.**

Vi viser til NVE si nettside, konsesjonssaker på høyring.

Zephyr AS har i brev av 13.03.2020 søkt om forleinga driftstid av konsesjon for Guleslettene vindkraftverk og forlenga frist for idriftsetting. La Naturen Leve ber NVE om ikkje å innvilge søknaden fra Zephyr, verken om å utvide konsesjonstida eller utsett idriftsetting. Vi vil i det fylgjande begrunne kvifor.

**1. Forlenget konsesjonstid**

Zephyr AS v/ Olav Rommetveit skriv i søknaden til NVE fylgjande:

«*Vi viser til konsesjon til Guleslettene Vindkraft AS (GVAS) for å bygge Guleslettene vindkraftverk gitt 02.02.2017. Guleslettene vindkraftverk er under bygging og vil etter planen settes i drift oktober 2020. Dette er i tråd med anleggskonsesjonen som sier at anlegget skal være satt i drift innen 31.12.2020.» Konsesjonen varer i 25 år etter idriftsettelse eller maksimalt til 31.12.2045».*

Zephyr AS ved Olav Rommetveit skriv vidare:

«*Konsesjonen varer i 25 år etter idriftsettelse eller maksimalt til 31.12.2045.*

*GVAS ønsker å forlenge konsesjonsperioden slik at konsesjonen gjelder for 30 års drift av vindkraftverket. Det er etter vår vurdering samfunnsmessig rasjonelt å utnytte turbinene slik at de kan produsere strøm så lenge som mulig uten at det må gjøres større endringer i anlegget. Grunnen til at vi søker om denne forlengelsen allerede nå, er at vi ønsker å legge til rette for en drift- og vedlikeholdsplan som har et langsiktig perspektiv.»*

La Naturen Leve er av den meining at Zephyr AS ved å søkje om utvida driftstid frå 25 til 30 år, må søkje om ny konsesjon. Det tillegg NVE og OED i sin saksgang å belyse dei tema som er av betydning for bygging av vindkraftverk. Vi føreset at det er gjort vurdering av kva som, sitat: «er samfunnsmessig rasjonelt». NVE påpeikar i sin presentasjon av søknaden frå Zephyr AS på sine nettsider at, sitat: *«*De viktigste virkningene av Guleslettene vindkraftverk knyttes til friluftsliv, landskap, INON og trekkende fugl.». NVE fortel her at viktige samfunnsmessige naturfaglege tema er belyste. La Naturen Leve meinar naturfaglege argument er mellom dei viktige tema Zephyr AS ikkje tek omsyn til, når ein ber om å utvide konsesjonsperioden til 30 år utan ny konsesjonssøknad.

La Naturen Leve er heller ikkje kjend med at NVE / OED har gjeve utvida konsesjonstida til andre vindkraftanlegg, slik Zephyr AS søkjer om. La Naturen Leve vil heilt frårå ein praksis der ein etter offentleg saksgang og høyringsprosess for konsesjonsøknad og MTA- plan (miljø, anlegg og transport), på nytt kan søkje om utvida driftsperiode utan ny konsesjonsprosess.

**2. Covid-19 og fylgjer for Guleslettene vindkraft:**

Zephyr AS skriv fylgjande i sin søknad:

«*På grunn av potensielle forsinkelser ifm. koronautbruddet, søker vi samtidig om utsatt frist for idriftsettelse fra 31.12.2020 til 31.12.2021. GVAS arbeider for å holde den opprinnelige tidsfristen, men ser at det kan bli problemer med både leveranser og utenlands arbeidskraft med de begrensningene som er satt av norske myndigheter for å hindre smittespredning*.»

La Naturen Leve er av den meining at NVE må be Zephyr AS dokumentere kva *«potensielle forsinkelser ifm koronautbruddet»* det er tale om.

Det er ingenting som tyder på forseinking. NVE kan ikkje uten nærmere undersøkjing automatisk godta utbyggjars grunngjeving for utsett frist. Vi minner om energilova § 10-4, 1. ledd, kor da framgår at

*I særlige tilfelle kan dei fastsatte vilkår endrast av omsyn til ålmene interesser* (vår utheving). *Det skal takast omsyn til kostnadane ei endring vil påføre konsesjonær og dei fordeler og ulemper endringa for øvrig vil medføre.*

Vi kan ikkje sjå at det føreligg «særlige tilfelle» som skulle begrunne ei utsettjing.

**Konklusjon**:

* La Naturen Leve er av den meining at NVE ikkje må gje Zephyr AS løyve til utvida konsesjonsperioden frå 25 til 30 år for Guleslettene vindkraftanlegg.
* La Naturen Leve ber om at NVE avsler Zephyr AS sin søknad om utsett driftsstart frå 31.12.2020 til 31.12.2021.
* Subsidiært må NVE be Zephyr AS  leggja fram dokumentasjon for kva  «potensielle forsinkelser ifm. koronautbruddet» inneber, før utsett idriftsstart frå 31.12.2020 til 31.12.2020 eventuelt vert innvilga.

Guleslettene vindkraftverk i Bremanger og Kinn kommunar, ligg i eit område NVE og Miljødirektoratet undersøkte og fant at dei ikkje ville anbefale for vindkraftutbygging. Med bakgrunn i dette ferske analyse- dokumentet frå 2019 vil Miljødirektoratet heilt ekskludere et stort område langs kysten, tett inntil der vindturbinene no står. Dette i fylgje avisa VG som 14. juli 2020 siterte direktør Rune Fladby i NVE si konsesjonsavdeling på at ny kunnskap skal komme til nytte i vidare konsesjonsarbeid. La Naturen Leve vil understreke at MD og NVE sin nye kunnskap i høve Guleslettene vindkraftanlegg fortel at anlegget høgst truleg ikkje skulle vore realisert. Fylgjeleg må det vere eit klart mål å avvikle og rydde landskapet Guleslettene vindkraftanlegg er etablert i, umiddelbart etter at konsesjonsperioden er ute. Ein forlenga konsesjonsperiode er fylgjeleg ikkje i tråd med ny kunnskap slik MD og NVE presenterer.

Vedlagt fylgjer lenkje til VG sin artikkel:

<https://www.vg.no/nyheter/innenriks/i/4qyxyG/20-nye-vindparker-ligger-i-omraader-nve-mener-er-uegnet>

La Naturen Leve vil i høve NVE sitt arbeid med Zephyr AS sin søknad understreke at Stortinget den 19. 06. 2020 ba regjeringa gjere ein gjennomgang av konsesjonane som er gjevne til vindkraft og stanse prosjekt med feil og mangler. Eit enstemmig Storting stilte seg bak eit vedtak om å be regjeringen vurdere kor vidt behandlinga av gjevne vindkraftkonsesjoner har fylgt energilovgjevinga og forvaltningslova sine krav.

Marino J. Ask

Styreleiar

La Naturen Leve